বিয়ের প্রতিশ্রুতি দিয়ে ধর্ষণ! নাবালিকা অভিযোগ করতে অভিযুক্তকে ধরল পুলিশ

দক্ষিণ ২৪ পরগনা: বিয়ের মিথ্যে প্রতিশ্রুতি দিয়ে নাবালিকার সাথে দিনের পর দিন জোর করে সহবাস ও ধর্ষণ (Rape)। এমনকি অভিযোগ করলে দেওয়া হয় খুনের হুমকিও (Murder Threat)। এই গুরুতর অভিযোগ হাতে পেয়েই দ্রুত পদক্ষেপ নেওয়া হয় নরেন্দ্রপুর থানার (Narendrapur PS) তরফে। অভিযোগের ভিত্তিতে অভিযুক্ত যুবককে গ্রেফতারও (Arrest) করে পুলিশ। যদিও ধরা পড়ে নিজের বিরুদ্ধে ওঠা সমস্ত অভিযোগ অস্বীকার করেছে ওই যুবক। ফাঁসানো হচ্ছে বলেও দাবি করে সে।

এদিকে নাবালিকার পরিবারের অভিযোগ, নরেন্দ্রপুর থানা এলাকার ওই যুবক ভয় দেখিয়ে এবং বিয়ের প্রলোভন দিয়ে তাঁদের নাবালিকা মেয়েকে দীর্ঘদিন ধরে লাগাতার ধর্ষণ করে আসছিল। অভিযোগে আরও বলা হয়েছে, ঘটনার কথা কাউকে জানালে খুন করে ফেলার হুমকিও দেওয়া হত।

আরও পড়ুন: ভাড়া বাড়িতে কোটি টাকার প্রতারণা! পুলিশি অভিযান হাতেনাতে ধৃত ৩

এই ঘটনা দীর্ঘদিন সহ্য করার পর অবশেষে নরেন্দ্রপুর থানার দ্বারস্থ হয় নির্যাতিতা নাবালিকার পরিবার। দায়ের করা হয় একটি লিখিত অভিযোগও। এর পরেই নরেন্দ্রপুর থানার পুলিশ ঘটনার তদন্ত শুরু করে এবং অভিযুক্ত আকাশ হালদারকে গ্রেফতার করে। যদিও অভিযুক্ত যুবক দাবি করেছে যে, তাঁকে এই ঘটনায় ফাঁসানো হয়েছে। আজ ধৃতকে বারুইপুর আদালতে পাঠানো হয়েছে বলে জানা গিয়েছে পুলিশ সূত্রে।